Iemand anders in jou plek?! (plaasvervanging) - www.bybelkennis.co.za
Sjoe, as God ons darem moet straf vir alles wat ons verkeerd doen, gaan ons sleg daarvan afkom.
Verskonings gaan dan ook nie help nie. Om alles nog te vererger, is God nie oneerlik nie, maar regverdig. Daarom kan en sal Hy nie sommer ons sondes oorsien nie. Wat nou gemaak?
Ons hoef nie te skrik nie, want God het 'n plan gemaak. As jy byvoorbeeld siek word en nie in die netbalspan of rugbyspan kan speel nie, sit hulle iemand in jou plek. God weet ons kan nie regmaak wat ons verkeerd gedoen het nie. MAAR Hy weet van iemand wat dit kan regmaak: Jesus. Wat ons nie kan doen nie, kan Jesus doen. Hy kan in ons plek regmaak wat ons verkeerd gedoen het. Daarom is die gedagte van "plaasvervanging" so belangrik – daarsonder sou ons almal lelik in die moeilikheid gewees het. Maar dankie tog, nou is Jesus daar… en Hy is groot en sterk genoeg om ons te kan help waar ons self nie kan nie.
Moenie dink jy kan sommer self die hemel instap nie. Gee Jesus 'n kans om jou te help. Vertrou op Hom, want Hy kan waar jy nie kan nie. Waar jou krag ophou, het sy krag eintlik nog nie eers begin nie. Laat Hy in jou plek die dinge doen wat jy nie kan nie.